stanford-oval/wikipedia huggingface dataset:
เควิน โอเวนส์
เกร็ดความรู้

เขาเคยใช้ชื่อปล้ำในสมัยอยู่อินดี้ว่า เควิน สตีน (Kevin Steen) ซึ่งเป็นชื่อจริงของตัวเอง
เขาเคยมีฉายาหนึ่งว่า "Mr. Wrestling" เนื่องจากเขาเป็นนักมวยปล้ำที่ครบเครื่อง สามารถปล้ำได้ทั้งสไตล์พละกำลัง, เทคนิค, หรือแม้แต่เหินเวหา
แม้จะหนักถึง 266 ปอนด์ (121 กก.) เขาก็สามารถทำท่า Moonsault, High-angle Senton Bomb, และ 450 Splash ได้
เขาไม่ได้พูดภาษาอังกฤษเป็นมาตั้งแต่แรก โดยเขาเป็นชาวแคนาดาเชื้อสายฝรั่งเศสซึ่งจะพูดภาษาฝรั่งเศสเป็นภาษาแม่ และเมืองที่เขาเกิดคือ Saint-Jean-Sur-Richelieu (แซงต์-ฌอง-ซูร์-ริชีเลอ) เป็นเมืองในรัฐควีเบค ซึ่งเป็นรัฐที่มีคนพูดภาษาฝรั่งเศสอยู่มาก
เขาเพิ่งจะเริ่มเรียนภาษาอังกฤษเมื่อเริ่มเป็นวัยรุ่นเท่านั้นเอง โดยหนึ่งในช่องทางเรียนรู้ของเขาคือการดู WWE ในเสียงบรรยายภาษาอังกฤษ แม้ว่ารายการที่ฉายในแคนาดาจะมีเวอร์ชันภาษาฝรั่งเศสให้เขาเลือกดูก็ตาม
เขาเริ่มฝึกมวยปล้ำตั้งแต่อายุ 16 ปี
แมตช์แรกในชีวิตของเขา เกิดขึ้นในสมาคมอินดี้ IWS โดยเจอกับเทรนเนอร์ของเขาเองคือ เอล เจเนริโก (แซมี เซย์น) ซึ่งเป็นเพื่อนซี้ของเขาในชีวิตจริงด้วย
เขากับเซนเคยเปิดศึกกันในบทมาแล้วหลายครั้งตั้งแต่สมัยปล้ำอยู่ในสมาคมเล็กๆที่แคนาดา ทั้งคู่เจอกันมานับครั้งไม่ถ้วนและส่วนใหญ่ โอเวนส์คือคนเขียนบทด้วยตัวเอง
เขามีความเป็นนักธุรกิจสูงมาก ตั้งแต่ที่เขาปล้ำอินดี้เขาก็รู้จักผลิตสินค้าของตัวเองมาขายแล้ว
เขามักจะให้ลูกชายของเขามีส่วนร่วมกับงานของเขาเสมอ โดยเขามักจะพาลูกมาอยู่ที่หลังฉากเป็นประจำ และยังเคยเอาลูกมาเป็นส่วนหนึ่งของเนื้อเรื่องสมัยอยู่อินดี้ด้วย
เขาเป็นแฟนตัวยงของโอเวน ฮาร์ต ซึ่งก็เป็นที่มาของชื่อ เควิน โอเวนส์ ด้วย รวมทั้งลูกชายคนแรกของเขาก็ชื่อ โอเวน สตีน (Owen Steen)
เขารู้จักกับสโตน โคลด์ มาตั้งแต่ก่อนเข้า WWE แล้ว และสโตน โคลด์ก็เป็นคนที่แนะนำเขาว่าให้หัดพูดจาด่าคนให้มากๆ จะทำให้ประสบความสำเร็จในวงการนี้
เขามีสถิติเป็นแชมป์ทุกๆสมาคมที่เขาเคยสังกัด
เขาเป็นคนรักสัตว์มากๆ โดยทุกๆเมืองที่เขาเดินทางไปเป็นครั้งแรกเขาจะต้องไปเยี่ยมเยียนสวนสัตว์ของเมืองนั้นเสมอ
เขาเคยเกือบจะเลิกเป็นนักมวยปล้ำไปแล้วในสมัยที่อยู่กับริงออฟออเนอร์ (ROH) โดยตอนนั้น จิม คอร์เนตต์ ประธาน ROH ไม่ชอบเขาที่มีรูปร่างอ้วนและไม่สมกับเป็นนักมวยปล้ำ จึงได้สั่งพักงานเขาและให้เขาไปลดน้ำหนัก เขาต้องอยู่บ้านเฉยๆโดยไม่ได้รับเงินค่าจ้างจาก ROH เลย จนทำให้เขาเกือบจะไปหางานอย่างอื่นทำแล้ว แต่สุดท้ายเขาก็กลับมาได้
ว่ากันว่ารายได้ที่เขากับเซย์นได้รับจาก NXT นั้นน้อยยิ่งกว่าตอนเขาอยู่อินดี้เสียอีก แต่พวกเขาก็เลือกที่จะเสี่ยง เพราะถ้าได้เป็นสตาร์ WWE เมื่อไหร่รายได้จะมากกว่าตอนอยู่อินดี้แน่นอน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kevin Steen
เควิน โอเวนส์ ที่ WWE.com
เควิน โอเวนส์ ที่เอกซ์ (ทวิตเตอร์)
Ring of Honor profile เก็บถาวร 2013-06-30 ที่ เวย์แบ็กแมชชีน
Kevin Steen ที่อินเทอร์เน็ตมูวีเดตาเบส
คืนนับดาว

| คืนนับดาว |
| --- | --- |
ประเภท: Romance
สร้างโดย: จีเอ็มเอ็มทีวี ณัฐพงษ์ มงคลสวัสดิ์
เค้าโครงจาก: Original Story
บทโดย: Manow Waneepan Ounphoklang
กำกับโดย: เอกสิทธิ์ ตระกูลเกษมสุข
แสดงนำ: วชิรวิชญ์ ชีวอารี ดาวิกา โฮร์เน่ จุมพล อดุลกิตติพร
ดนตรีแก่นเรื่องเปิด: Counting Stars by กวิน แคสกี
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 18
การผลิต
สถานที่ถ่ายทำ: ไทย
ความยาวตอน: 40 นาที
บริษัทผู้ผลิต: จีเอ็มเอ็มทีวี
ออกอากาศ
เครือข่าย: จีเอ็มเอ็ม 25
ออกอากาศ: 1 มิถุนายน 2565 – 3 สิงหาคม 2565
คืนนับดาว (อังกฤษ: Astrophile) นำแสดงโดย ดาวิกา โฮร์เน, วชิรวิชญ์ ชีวอารี และจุมพล อดุลกิตติพร เป็นละครโทรทัศน์โรแมนติกไทยแนวเบาสมอง เกี่ยวกับหญิงสาวแสนธรรมดาคนหนึ่งที่ได้พบกับชายหนุ่ม ซึ่งเป็นรุ่นน้องจากมหาวิทยาลัยเดียวกันกับเธอ หลังจากที่เขาตามหาเธอมาเนิ่นนาน อย่างไรก็ตาม เธอจำเขาไม่ได้ สร้างจากโครงเรื่องดั้งเดิมของนักเขียนเจ้าของนามปากกา "ดวงมาลย์" ที่ได้รับการคัดเลือกจากการประกวด สร้างโดยจีเอ็มเอ็มทีวี และกำกับการแสดงโดย เอกสิทธิ์ ตระกูลเกษมสุข โดยทางจีเอ็มเอ็มทีวีได้ประกาศในงาน "Borderless" เมื่อวันที่ 1 ธันวาคม 2564 ออกอากาศตอนแรกอย่างเป็นทางการเมื่อวันที่ 1 มิถุนายน 2565 ทางช่องจีเอ็มเอ็ม 25
เนื้อเรื่อง

นับดาว (ใหม่ ดาวิกา โฮร์เน่) อินฟลูเอนเซอร์และพิธีกรรายการโฮมช้อปปิ้ง มาเจอกับ คิมหันต์ (ไบร์ท วชิรวิชญ์ ชีวอารี) เขาจำเธอได้ทันที แต่เธอจำเขาไม่ได้ คิมเก็บความลับเพื่อที่จะได้ใกล้ชิดกับเธอมากขึ้น เนื่องจากสถานการณ์ทางครอบครัวบางประการ เขาจึงย้ายไปอยู่ที่บ้านของพีทเพื่อนของเขา ต่อมาเขาพบว่าบ้านเพื่อนของเขาอยู่แถว ๆ บ้านของนับ ที่ทำงาน แทนคุณ (อ๊อฟ จุมพล อดุลกิตติพร) เพื่อนของนับและเป็นโปรดิวเซอร์ของรายการแอบซ่อนความรู้สึกว่าเขาชอบเธอ ระหว่างออกรายการสด นับต้องเผชิญกับการกระทำที่ไม่เหมาะสมจาก มินจุน (เฟย ภัทร เอกแสงกุล) เจ้านายของเธอ แทนและใจแก้ว (เจนนี่ ปาหนัน) ซึ่งเป็นเพื่อนร่วมงานพยายามปกป้องเธอ สิ่งนี้กลายเป็นกระแสไวรัลและผู้ชมต่างแสดงปฏิกิริยาต่อนับแตกต่างออกไป ในสถานการณ์เช่นนี้ เธอได้รับคำแนะนำจากผู้ติดตามที่ไม่รู้จักผ่านข้อความบนอินสตาแกรมของเธอ คิมและปอย (เฟิสท์ คณพันธ์ ปุ้ยตระกูล) ผู้ช่วยของเขาช่วยกันสร้างสรรค์โปรเจ็กต์ซึ่งกลายเป็นรายการของนับ คิมกับนับเริ่มสนิทสนมกันมากขึ้นจากการพบหน้ากันบ่อยครั้ง ส่วนแทนก็เริ่มเกิดอาการอิจฉา
มีนา (เอวา ปวรวรรณ วีระภุชงค์) แฟนเก่าของคิมโดนแฟนคนปัจจุบันทำร้ายจึงกลับมาขอความช่วยเหลือจากคิมซึ่งทำให้นับไม่สบายใจ นอกจากนี้ เกวลิน (กระปุก พัชรา ทับทอง) เพื่อนร่วมงานคนใหม่ถูกว่าจ้างเข้ามา แต่เธอกลับทำไม่ดีต่อนับ โดยตำหนิเธอที่กลั่นแกล้งและเรื่องการจัดการเงินที่ผิดพลาด
งานสร้าง

ใหม่ ดาวิกา อยากร่วมงานกับ ไบร์ท ดังนั้น พี่เกล้า น้ำพราว ผู้จัดการส่วนตัวของเธอจึงติดต่อกับจีเอ็มเอ็มทีวี เมื่อข้อตกลงเสร็จสิ้น จีเอ็มเอ็มทีวีได้จัดประกวดเขียนบทต้นฉบับและนำเนื้อเรื่องที่ชนะของ "ดวงมาลย์" มาสร้างเป็นซีรีส์เรื่อง คืนนับดาว
นักแสดง

| บทบาท | นักแสดงหลัก |
| --- | --- |
นับดาว: ดาวิกา โฮร์เน่
คิมหันต์: วชิรวิชญ์ ชีวอารี
แทนคุณ: จุมพล อดุลกิตติพร
บทบาท: นักแสดงสมทบ
พีท: ณฉัตร จันทพันธ์
น้ำมนต์: อรัชพร โภคินภากร
มินจุน: ภัทร เอกแสงกุล
เกวลิน: พัชรา ทับทอง
ปอย: คณพันธ์ ปุ้ยตระกูล
อลิซ: ภาสิดี เพชรสุธี
มีนา: ปวรวรรณ วีระภุชงค์
ใจแก้ว: เจนนี่ ปาหนัน
สายหมอก: พรหมพิริยะ ทองพุทธรักษ์
เป๋า: จิรกิตติ์ คูอาริยะกุล
กิจ: เลโอ โซสเซย์
แม่นับดาว/สายหมอก: สุปราณี เจริญผล
แม่คิมหันต์: รัชนี ศิระเลิศ
พ่อนับดาว/สายหมอก: ภูธฤทธิ์ พรหมบันดาล
ตัง: ชิษณุพงศ์ สกุลนันทิพัฒน์
สิงโต: ภรฏฐ์ สวัสดิ์เมธากุล
อาจู มากิตะ

Japanese actress (born 2002)
| อาจู มากิตะ |
| --- | --- |
蒔田 彩珠
เกิด:  (2002-08-07) 7 สิงหาคม ค.ศ. 2002 (22 ปี) จังหวัดคานากาวะ, ประเทศญี่ปุ่น
อาชีพ: นักแสดง
ปีปฏิบัติงาน: ค.ศ. 2009–ปัจจุบัน
เว็บไซต์: www.stardust.co.jp/talent/section2/makitaaju/
อาจู มากิตะ (ญี่ปุ่น: 蒔田 彩珠; โรมาจิ: Makita Aju), เกิดเมื่อวันที่ 7 สิงหาคม ค.ศ. 2002 เป็นนักแสดงหญิงชาวญี่ปุ่น
ชีวิตในวัยเด็ก

มากิตะเป็นน้องคนสุดท้องในบรรดาพี่น้องสามคน และมีพี่ชายสองคน
อาชีพ

เกิดในจังหวัดคานากาวะ มากิตะเริ่มต้นอาชีพการแสดงเมื่ออายุได้ 7 ปี ในปี ค.ศ. 2012 เธอได้ปรากฏตัวในละครโทรทัศน์เรื่อง Going My Home กำกับโดย ฮิโรคาซึ โคเรเอดะ และหลังจากนั้นเธอได้แสดงในภาพยนตร์ของเขาเรื่อง After the Storm (2016), The Third Murder (2017) และ Shoplifters (2018)  เธอได้รับรางวัลนักแสดงหน้าใหม่ยอดเยี่ยมจาก Hochi Film Award ในปี 2018 สำหรับภาพยนตร์เรื่อง Shino Can't Say Her Name กำกับโดย ฮิโระอะกิ ยุอาสะ ในปี 2020 เธอได้รับรางวัลนักแสดงสมทบหญิงยอดเยี่ยมจาก Mainichi Film Award for Best Supporting Actress รวมถึงรางวัลนักแสดงสมทบหญิงยอดเยี่ยมจาก Hochi Film Award จากบทบาทวัยรุ่นที่ตั้งครรภ์ในภาพยนตร์ของ Naomi Kawase เรื่อง True Mothers ซึ่งได้รับเลือกให้เข้าร่วมงาน 2020 Cannes Film Festival การแสดงของเธอในภาพยนตร์ได้รับคำชมจากนักวิจารณ์ใน เดอะการ์เดียน, ลอสแอนเจลิสไทมส์, เดอะ ฮอลลีวูด รีพอร์เตอร์ และ เซาท์ไชนามอร์นิงโพสต์
ผลงาน > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2016 | After the Storm | อาจุ |  |  |
| 2017 | The Third Murder | ยูกะ ชิเงโมริ |  |  |
| 2017 | The Light Dances | นางิสะ | บทนำ; ภาพยนตร์สั้น |  |
| 2018 | Shoplifters | ซายากะ ชิบาตะ |  |  |
| 2018 | My Friend "A" | ยุอิ ชิราอิชิ |  |  |
| 2018 | The Cat in Their Arms |  |  |  |
| 2018 | Shino Can't Say Her Name | คะโยะ โอคาซากิ | บทนำ |  |
| 2019 | Strawberry Song |  |  |  |
| 2020 | True Mothers | ฮิคาริ คาตาคุระ |  |  |
| 2020 | #HandballStrive | คุโระซาวะ |  |  |
| 2020 | Under the Stars | มะจัง |  |  |
| 2021 | Child of Kamiari Month | คันนะ (พากย์เสียง) | บทนำ |  |
| 2021 | DIVOC-12 |  | บทนำ; ช่วง "เยน" |  |
| 2021 | 99.9 Criminal Lawyer: The Movie | เอริ นางุโมะ |  |  |
| 2022 | Pure Japanese | อายูมิ |  |  |
| 2022 | To Me, the One Who Loved You | ชิโอริ ซาโต (พากย์เสียง) |  |  |
| 2022 | To Every You I've Loved Before | ชิโอริ ซาโต (พากย์เสียง) |  |  |
| 2023 | In Love and Deep Water | ชิโอริ ฮางิวาระ |  |  |
| 2024 | Happiness | ยุมะ ยามางิชิ | บทนำ |  |
ผลงาน > ซีรีส์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2012 | Going My Home | โมเอะ ซึโบอิ |  |  |
| 2016 | Daddy Sister | ทามากิ มิซุตะ วัย 13 ปี | Asadora |  |
| 2018 | An Invisible Cradle | ชิเอะ นากาโมโตะ | ตอนที่ 2 |  |
| 2020 | Kotonoha | คาโอริ อิโตะ | บทนำ; ภาพยนตร์โทรทัศน์ |  |
| 2021 | Welcome Home, Monet | มิจิ นางาอุระ | Asadora |  |
| 2022 | If My Wife Becomes an Elementary School Student. | ไม นิอิจิมะ |  |  |
| 2023 | The Makanai: Cooking for the Maiko House | เรียวโกะ |  |  |
| 2023 | My Worst Friend | โฮตารุ คาซามัตสึ | บทนำ |  |
| 2024 | House of Ninjas | นากิ ทาวาระ |  |  |
| 2025 | Mr. Mikami's Classroom | อาโออิ โทมินากะ |  |  |
ผลงาน > ละครเวที

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2018 | La Strada | จัสมิน |  |  |
ผลงาน > มิวสิกวิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2018 | Mizuiro no Hibi | Shishamo |  |
| 2020 | Canary | Kenshi Yonezu |  |
| 2022 | Koi-kaze ni Nosete | Vaundy |  |
ผลงาน > รางวัลและการเสนอชื่อเข้าชิง

| ปี | รางวัล | สาขา | ผลงาน | ผลลัพธ์ | อ้างอิง |
| --- | --- | --- | --- | --- | --- |
| 2018 | Hochi Film Awards ครั้งที่ 43 | ศิลปินหน้าใหม่ยอดเยี่ยม | Shino Can't Say Her Name | ชนะ |  |
| 2020 | Hochi Film Awards ครั้งที่ 45 | นักแสดงสมทบหญิงยอดเยี่ยม | True Mothers | ชนะ |  |
| 2020 | Nikkan Sports Film Awards ครั้งที่ 33 | นักแสดงสมทบหญิงยอดเยี่ยม | True Mothers และ Under the Stars | เสนอชื่อเข้าชิง |   |
| 2020 | Nikkan Sports Film Awards ครั้งที่ 33 | นักแสดงหน้าใหม่ยอดเยี่ยม | True Mothers และ Under the Stars | เสนอชื่อเข้าชิง |   |
| 2021 | Yokohama Film Festival ครั้งที่ 42 | นักแสดงสมทบหญิงยอดเยี่ยม | True Mothers และ Under the Stars | ชนะ |  |
| 2021 | Mainichi Film Awards ครั้งที่ 75 | นักแสดงสมทบหญิงยอดเยี่ยม | True Mothers | ชนะ |  |
| 2021 | Blue Ribbon Awards ครั้งที่ 63 | นักแสดงสมทบหญิงยอดเยี่ยม | True Mothers | เสนอชื่อเข้าชิง |  |
| 2021 | Kinema Junpo Awards ครั้งที่ 94 | นักแสดงสมทบหญิงยอดเยี่ยม | True Mothers | ชนะ |  |
| 2021 | Japan Academy Film Prize ครั้งที่ 44 | นักแสดงหน้าใหม่แห่งปี | True Mothers | ชนะ |  |
| 2021 | Asian Film Awards ครั้งที่ 15 | นักแสดงสมทบหญิงยอดเยี่ยม | True Mothers | ชนะ |  |
| 2022 | Nikkan Sports Drama Grand Prix ครั้งที่ 25 | นักแสดงสมทบหญิงยอดเยี่ยม | Welcome Home, Monet | ชนะ |  |
แหล่งข้อมูลอื่น

อาจู มากิตะ ที่อินเทอร์เน็ตมูวีเดตาเบส
ไมน์คัมพฟ์

| --- | --- |
ใบหุ้มปกของหนังสือฉบับ ค.ศ. 1926–1928
ผู้ประพันธ์: อดอล์ฟ ฮิตเลอร์
ประเทศ: สาธารณรัฐไวมาร์
ภาษา: เยอรมัน
หัวเรื่อง: อัตชีวประวัติ แถลงการณ์ทางการเมือง ปรัชญาการเมือง
สำนักพิมพ์: Franz Eher Nachfolger
วันที่พิมพ์: 18 กรกฎาคม ค.ศ. 1925
พิมพ์ในภาษาอังกฤษ: 13 ตุลาคม ค.ศ. 1933 (ย่อ) ค.ศ. 1939 (เต็ม)
ชนิดสื่อ: พิมพ์ (ทั้งหนังสือปกแข็งและหนังสือปกอ่อน)
หน้า: 720
ISBN: 978-0395951057 (1998) แปลโดย by Ralph Manheim
เลขทศนิยมดิวอี: 943.086092
LC Class: DD247.H5
เรื่องถัดไป: Zweites Buch 
ไมน์คัมพฟ์ (เยอรมัน: Mein Kampf) หรือ การต่อสู้ของข้าพเจ้า เป็นแถลงการณ์ทางการเมืองแบบอัตชีวประวัติใน ค.ศ. 1925 ที่เขียนโดยอดอล์ฟ ฮิตเลอร์ หัวหน้าพรรคนาซี ผลงานนี้กล่าวถึงกระบวนการที่ฮิตเลอร์กลายเป็นผู้ต่อต้านยิว และภาพรวมของอุดมการณ์ทางการเมืองของฮิตเลอร์และแผนการในอนาคตสำหรับเยอรมนี ไมน์คัมพฟ์ เล่ม 1 ได้รับการตีพิมพ์ใน ค.ศ. 1925 และเล่มที่ 2 ตีพิมพ์ใน ค.ศ. 1926 หนังสือนี้ได้รับการแก้ไขครั้งแรกจากเอมีล โมรีส จากนั้นรูด็อล์ฟ เฮ็สจึงทำหน้าที่นี้ต่อ
ฮิตเลอร์เริ่มเขียนไมน์คัมพฟ์ขณะถูกจองจำหลังการก่อรัฐประหารที่ล้มเหลวในมิวนิกเมื่อเดือนพฤศจิกายน ค.ศ. 1923 และถูกไต่สวนในข้อหากบฏต่อแผ่นดินในเดือนพฤศจิกายน ค.ศ. 1924 ทำให้เขาถูกตัดสินให้จำคุก 5 ปี แม้ว่าในตอนแรกเขามีแขกเข้ามาเยี่ยมจำนวนมาก แต่ในไม่ช้าเขาก็อุทิศตนให้แก่หนังสือเล่มนี้ทั้งหมด ขณะที่เขากำลังเขียนอยู่นั้น เขาตระหนักว่าสิ่งนี้ต้องเป็นผลงานสองเล่ม โดยเล่มแรกมีกำหนดวางจำหน่ายในต้น ค.ศ. 1925 ผู้ว่าลันดิสแบร์กสังเกตในเวลานั้นว่า "เขา [ฮิตเลอร์] หวังว่าหนังสือนี้จะมีการตีพิมพ์หลายฉบับ ทำให้เขาสามารถปฏิบัติตามภาระผูกพันทางการเงินและชดใช้ค่าใช้จ่ายที่เกิดขึ้นในขณะที่พิจารณาคดีได้" หลังยอดขายในช่วงแรกเชื่องช้า หนังสือเล่มนี้กลายเป็นหนังสือขายดีในประเทศเยอรมนีหลังฮิตเลอร์ขึ้นมามีอำนาจใน ค.ศ. 1933
หลังฮิตเลอร์เสียชีวิต ลิขสิทธิ์ของไมน์คัมพฟ์จึงตกเป็นของรัฐบาลรัฐบาวาเรีย ซึ่งไม่อนุญาตให้มีการคัดลอกหรือพิมพ์หนังสือนี้ในประเทศเยอรมนี จากนั้นหลังลิขสิทธิ์หมดอายุใน ค.ศ. 2016 ไมน์คัมพฟ์จึงได้รับการตีพิมพ์ใหม่ในประเทศเยอรมนีครั้งแรกตั้งแต่ ค.ศ. 1945 ก่อให้เกิดการถกเถียงกันในที่สาธารณะและเกิดปฏิกิริยาที่แตกแยกจากกลุ่มชาวยิว
ไมน์คัมพฟ์ฉบับภาษาไทย ถูกแปลในชื่อเรื่อง "การต่อสู้ของข้าพเจ้า" โดยผู้ใช้นามแฝง ศ.ป. ตีพิมพ์ครั้งแรกเมื่อ พ.ศ. 2480
ชื่อเรื่อง

เดิมทีฮิตเลอร์ต้องการเรียกหนังสือที่กำลังจะตีพิมพ์ของเขาว่า Viereinhalb Jahre (des Kampfes) gegen Lüge, Dummheit und Feigheit (4 ปีครึ่ง [ของความดิ้นรน] ต่อการโกหก ความโง่เขลา และความขี้ขลาด) Max Amann หัวหน้า Franz Eher Verlag และสำนักพิมพ์ของฮิตเลอร์ เป็นผู้ให้คำแนะนำชื่อที่สั้นกว่าว่า "Mein Kampf" ("การต่อสู้ของข้าพเจ้า")
แหล่งข้อมูลอื่น

จดหมายข่าวราชบัณฑิตยสถาน ปีที่ ๑๕ ฉบับที่ ๑๗๕ - ธันวาคม ๒๕๔๘  เก็บถาวร 2007-12-11 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
ปรัตถนิยม

การให้ทานแก่คนยากจนมักถือเป็นการกระทำที่เห็นแก่คนอื่น
ปรัตถนิยม หรือ คติเห็นแก่ผู้อื่น (อังกฤษ: altruism) เป็นหลักการและแนวทางปฏิบัติที่คำนึงถึงความอยู่เย็นเป็นสุข และ/หรือความสุขของมนุษย์ หรือสัตว์อื่น ๆ โดยไม่ขึ้นอยู่กับความคิดเห็นหรือปฏิกิริยาของบุคคลใดต่อตนเอง แม้ว่าเป้าหมายแห่งการเห็นแก่ผู้อื่นจะมีความหลากหลาย แต่สิ่งนี้ถือเป็นคุณค่าทางศีลธรรมที่สำคัญในหลายวัฒนธรรมและศาสนา อาจมีความหมายเดียวกับคำว่าเสียสละ ความหมายทางตรงกันข้าม คือ ความเห็นแก่ตัว
คำว่า altruism เป็นที่นิยม (และอาจคิดขึ้น) โดยนักปรัชญาชาวฝรั่งเศส โอกุสต์ กงต์ ในภาษาฝรั่งเศส ซึ่งมีความหมายว่า altruisme เป็นคำตรงข้ามของอัตตัตถนิยม, อัตตานิยม (egoism) กงต์ได้มาจากคำ altrui ในภาษาอิตาลี ซึ่งได้มาจากภาษาละติน alteri แปลว่า "คนอื่น" หรือ "ใครคนอื่น"
เหตุชนกันกลางอากาศเหนือแม่น้ำโพโทแมก พ.ศ. 2568

| --- | --- |
ภาพกล้องวงจรปิดจับภาพการชนกันของอากาศยาน
สรุปอุบัติเหตุ
วันที่: 29 มกราคม ค.ศ. 2025
สรุป: การชนกันกลางอากาศ; อยู่ระหว่างการสืบสวน
จุดเกิดเหตุ: เหนือแม่น้ำโพโทแมก ใกล้กับท่าอากาศยานแห่งชาติวอชิงตัน โรนัลด์ เรแกน วอชิงตัน ดี.ซี. สหรัฐอเมริกา  38°50′37″N 77°1′35″W﻿ / ﻿38.84361°N 77.02639°W﻿ / 38.84361; -77.02639
เสียชีวิต: 67
รอดชีวิต: 0
อากาศยานลำแรก
  N709PS บอมบาร์ดิเอร์ ซีอาร์เจ700 ของพีเอสเอลำที่เกิดเหตุ ถ่ายสามปีก่อนเกิดเหตุ
ประเภท: บอมบาร์ดิเอร์ ซีอาร์เจ700
ดําเนินการโดย: พีเอสเอแอร์ไลน์ (ดำเนินการให้กับอเมริกันอีเกิล)
หมายเลขเที่ยวบิน IATA: AA5342
หมายเลขเที่ยวบิน ICAO: JIA5342
ทะเบียน: N709PS
ต้นทาง: ท่าอากาศยานแห่งชาติวิชิทอ ดไวต์ ดี. ไอเซนฮาวร์ วิชิทอ รัฐแคนซัส สหรัฐอเมริกา
ปลายทาง: ท่าอากาศยานแห่งชาติวอชิงตัน โรนัลด์ เรแกน เทศมณฑลอาร์ลิงตัน รัฐเวอร์จิเนีย สหรัฐอเมริกา
จำนวนคน: 64
ผู้โดยสาร: 60
ลูกเรือ: 4
เสียชีวิต: 64
รอดชีวิต: 0
อากาศยานลำที่สอง
  ยูเอช-60 แบล็กฮอว์กของกองทัพอากาศสหรัฐลำที่เกิดเหตุ ถ่ายเจ็ดปีก่อนเกิดเหตุ
ประเภท: ซิคอร์สกี ยูเอช-60 แบล็กฮอว์ก
ดำเนินการโดย: กองทัพบกสหรัฐ
รหัสเรียก: PAT25
ทะเบียน: 00-26860
ต้นทาง: ฐานทัพอากาศเบลวัวร์ เทศมณฑลแฟร์แฟกซ์ รัฐเวอร์จิเนีย สหรัฐอเมริกา
จำนวนคน: 3
ลูกเรือ: 3
เสียชีวิต: 3
รอดชีวิต: 0
เมื่อวันที่ 29 มกราคม ค.ศ. 2025 อเมริกันอีเกิล เที่ยวบินที่ 5342 ซึ่งเป็นเที่ยวบินจากวิชิทอสู่วอชิงตัน ดี.ซี. ได้พุ่งชนเข้ากับเฮลิคอปเตอร์ยูเอช-60 แบล็กฮอว์กของกองทัพบกสหรัฐเหนือแม่น้ำโพโทแมก ขณะที่เครื่องบินซีอาร์เจ700 กำลังจะทำการเข้าใกล้ขั้นสุดท้ายสู่ท่าอากาศยานแห่งชาติวอชิงตัน โรนัลด์ เรแกน ต่อมาเฮลิคอปเตอร์ได้ตกในแม่น้ำ ตามที่ได้รับการยืนยันจากหน่วยดับเพลิงและบริการการแพทย์ฉุกเฉินของเขตโคลัมเบีย
อุบัติเหตุในครั้งนี้ถือเป็นอุบัติเหตุร้ายแรงครั้งแรกที่เกิดขึ้นกับบอมบาร์ดิเอร์ ซีอาร์เจ700 และเป็นการสูญเสียลำตัวเครื่องครั้งที่สามของรุ่น นอกจากนี้ยังเป็นอุบัติเหตุร้ายแรงที่เกี่ยวข้องกับอเมริกันแอร์ไลน์ครั้งแรกตั้งแต่อุบัติเหตุเที่ยวบินที่ 587 เมื่อวันที่ 12 พฤศจิกายน ค.ศ. 2001 เป็นเหตุอากาศยานชนกันกลางอากาศครั้งแรกในสหรัฐอเมริกาตั้งแต่อาเอโรเมฆิโก เที่ยวบินที่ 498 ในปี 1986 เป็นอุบัติเหตุร้ายแรงที่เกิดขึ้นกับสายการบินสัญชาติอเมริกันตั้งแต่อุบัติเหตุของโคแกนแอร์ เที่ยวบินที่ 3407 และยังเป็นอุบัติเหตุครั้งแรกที่เกิดขึ้นกับอากาศยานพาณิชย์ในปี 2025
อุบัติเหตุ

ก่อนเกิดเหตุไม่ถึง 30 วินาที เจ้าหน้าที่ควบคุมการจราจรทางอากาศได้สอบถามเฮลิคอปเตอร์ของกองทัพว่าสังเกตเห็นเที่ยวบินที่ 5342 หรือไม่ ไม่กี่วินาทีก่อนเกิดเหตุ เจ้าหน้าที่ควบคุมการจราจรทางอากาศได้สั่งให้เฮลิคอปเตอร์บินผ่านหลังเที่ยวบินที่ 5342
เมื่อเวลา 20:47 น. (เขตเวลาตะวันออก) อเมริกันอีเกิล เที่ยวบินที่ 5342 พุ่งชนเข้ากับเฮลิคอปเตอร์ยูเอช-60 แบล็กฮอว์กของกองทัพบกสหรัฐ แล้วเกิดการระเบิดก่อนที่ตกลงสู่แม่น้ำโพโทแมก เครื่องส่งสัญญาณวิทยุของเที่ยวบินที่ 5342 ได้หยุดส่งสัญญาณห่างจากทางวิ่งของท่าอากาศยานประมาณ 2,400 ฟุต (730 เมตร) เหตุการณ์ถูกบันทึกไว้โดยกล้องเว็บแคมที่ศูนย์ศิลปะการแสดงจอห์น เอฟ. เคนเนดีซึ่งตั้งอยู่มกล้เคียง และมีวิดีโออีกชุดที่แสดงให้เห็นเส้นทางของไฟสั้นๆ เครื่องบินซีอาร์เจ700 ได้แยกออกเป็นสองส่วนหลังการพุ่งชนและตกลงสู่แม่น้ำโพโทแมก เช่นเดียวกับเฮลิคอปเตอร์ที่ตกลงใกล้กับเครื่องบินนั้น
เครื่องบิน > เที่ยวบินที่ 5342

เครื่องบินที่เกิดเหตุคือบอมบาร์ดิเอร์ ซีอาร์เจ700 ทะเบียน N709PS 	และหมายเลขสายการผลิตที่ 10165 เครื่องบินลำนี้ใช้เครื่องยนต์จีอี ซีเอฟ34-8ซี1 จำนวนสองเครื่อง  โดยเครื่องบินมีอายุ 20.4 ปี ณ วันที่เกิดเหตุ ถูกส่งมอบครั้งแรกให้กับยูเอสแอร์เวย์เอกซ์เพรสเมื่อวันที่ 29 ตุลาคม ค.ศ. 2004 และดำเนินการโดยมิดแอตแลนติกแอร์เวย์ก่อนที่จะโอนย้ายไปยังพีเอสเอแอร์ไลน์เมื่อวันที่ 25 มกราคม ค.ศ. 2005 เครื่องบินได้โอนย้ายมาดำเนินการให้กับอเมริกันอีเกิลเมื่อวันที่ 9 ธัวาคม ค.ศ. 2013 หลังยูเอสแอร์เวย์ผนวกกิจการกับอเมริกันแอร์ไลน์
เครื่องบิน > เฮลิคอปเตอร์กองทัพบกสหรัฐ

ได้มีการรายงานว่าเฮลิคอปเตอร์ที่ถูกชนคือซิคอร์สกี ยูเอช-60 แบล็กฮอว์กของกองทัพบกสหรัฐ โดยมีรหัสเรียก "PAT25" ซึ่งหมายถึงเที่ยวบินพิเศษที่สงวนไว้สำหรับผู้โดยสารระดับผู้บริหารหรือเจ้าหน้าที่อาวุโสของสหรัฐอเมริกา เฮลิคอปเตอร์ทหารได้ออกเดินทางจากฐานทัพอากาศเบลวัวร์ และมีทหารสหรัฐฯ อยู่ 3 นายบนเครื่อง โดยไม่มีเจ้าหน้าที่ฝ่ายบริหารหรือเจ้าหน้าที่อาวุโสของสหรัฐฯ อยู่บนเครื่องเลย กองกำลังพิเศษร่วม–เขตมหานครได้ยืนยันว่าเป็นเฮลิคอปเตอร์สังกัดกองร้อยบีของกองพันทหารอากาศที่ 12 และในช่วงเวลาที่เกิดเหตุเฮลิคอปเตอร์กำลังทำการฝึกบินอยู่
ผู้โดยสารและลูกเรือ

อเมริกันอีเกิล เที่ยวบินที่ 5342 มีผู้โดยสาร 60 คนและลูกเรือสี่คน
ผลสืบเนื่อง

ไม่นานหลังจากเกิดเหตุ เจ้าหน้าที่ควบคุมการจราจรทางอากาศได้เปลี่ยนเส้นทางการจราจรไปยังท่าอากาศยานใกล้เคียง เช่นท่าอากาศยานนานาชาติวอชิงตันดัลเลสและท่าอากาศยานนานาชาติบัลติมอร์/วอชิงตัน เธอร์กู้ด มาร์แชล ก่อนที่ท่าอากาศยานแห่งชาติวอชิงตันก็ถูกปิด
เหตุชนดังกล่าวได้รับการรายงานครั้งแรกต่อตำรวจนครบาลเมื่อเวลา 20:53 น. (เขตเวลาตะวันออก) เจ้าหน้าที่ฉุกเฉิน รวมถึงหน่วยดับเพลิงและบริการการแพทย์ฉุกเฉินของเขตโคลัมเบียได้เข้าไปยังที่เกิดเหตุ เรือดับเพลิงถูกส่งไปยังจุดเกิดเหตุในแม่น้ำโพโทแมคเพื่อค้นหาเหยื่อและผู้รอดชีวิต รายงานเบื้องต้นจากทีมกู้ภัยระบุว่าพบเหยื่อจากการชนแล้ว ตำรวจรัฐแมริแลนด์ได้ส่งนักดำน้ำไปยังจุดเกิดเหตุ เครื่องบินจากกรมตำรวจนครบาลของเขตโคลัมเบีย ตำรวจอุทยานแห่งสหรัฐอเมริกา ตำรวจทรัพยากรธรรมชาติแห่งแมริแลนด์ กรมตำรวจเทศมณฑลปรินซ์จอร์จ และกรมตำรวจเทศมณฑลแฟร์แฟกซ์ได้ถูกส่งไปช่วยเหลือในการค้นหา อุณหภูมิที่เย็นและน้ำแข็งได้เข้ามาเป็นอุปสรรคสำคัญในการค้นหาและช่วยชีวิต โดยทุ่นที่อยู่ใกล้จุดเกิดเหตุที่สุดบันทึกอุณหภูมิของน้ำไว้ที่ 35 องศาฟาเรนไฮต์ (2 องศาเซลเซียส)
สำนักงานสอบสวนกลางระบุว่าจะช่วยเหลือ และอ้างว่าไม่มีสิ่งบ่งชี้ใด ๆ ของการก่อการร้าย หรือการกระทำผิดกฎหมายเกี่ยวกับเหตุการณ์ดังกล่าว
ปฎิกิริยา

หลังเกิดเหตุ ท่าอากาศยานแห่งชาติวอชิงตัน โรนัลด์ รีแกนได้สั่งระงับการบินขึ้นและลงจอดทั้งหมด ก่อนที่จะปิดท่าอากาศยานเมื่อเวลา 5:00 น. (เขตเวลาตะวันออก) ของวันถัดไป อเมริกันแอร์ไลน์เปิดตัวสายด่วนสำหรับครอบครัวของผู้โดยสารบนเที่ยวบิน 5342 คณะกรรมการความปลอดภัยด้านการขนส่งแห่งชาติเตรียมคณะสอบสวนเพื่อส่งไปยังสถานที่เกิดอุบัติเหตุ
ปฎิกิริยา > ระดับประเทศ

ดอนัลด์ ทรัมป์ ประธานาธิบดีสหรัฐ ได้รับการสรุปข้อมูลเกี่ยวกับการชนกันไม่นานหลังจากเกิดเหตุ และกำลังติดตามสถานการณ์อยู่ในขณะนี้ ในแถลงการณ์ต่อสาธารณะ ทรัมป์ได้กล่าวถึงเหตุการณ์เครื่องบินตกครั้งนี้ว่าเป็นอุบัติเหตุร้ายแรง และขอบคุณหน่วยงานที่ตอบสนองเหตุฉุกเฉิน เจดี แวนซ์ รองประธานาธิบดี ได้กล่าวผ่านเอ็กซ์ว่าเขากำลังติดตามเหตุการณ์อย่างใกล้ชิด ฌอน ดัฟฟี ซึ่งพึ่งได้รับแต่งตั้งเป็นรัฐมนตรีว่าการกระทรวงคมนาคม ได้กล่าวว่าเขากำลังติดตามเหตุการณ์อยู่ที่สำนักงานใหญ่ของเอฟเอเอ วุฒิสมาชิกรัฐแคนซัส โรเจอร์ มาร์แชลและเจอร์รี โมรันระบุว่ากำลังติดต่อกับเจ้าหน้าที่เกี่ยวกับอุบัติเหตุในครั้งนี้ ดอน เบย์ สมาชิกสภาผู้แทนราษฎรสหรัฐจากรัฐเวอร์จิเนียระบุว่าเขาได้ติดต่อกับเจ้าหน้าที่สนามบินเกี่ยวกับเหตุการณ์เครื่องบินตกแล้ว
ปฎิกิริยา > ระดับรัฐ

เวส มัวร์ ผู้ว่าราการรัฐแมรีแลนด์ ได้ยกระดับสถานะศูนย์ปฏิบัติการฉุกเฉินของรัฐแมรีแลนด์เป็น "ระดับปรับปรุง" เพื่อช่วยเหลือปฏิบัติการ ลอรา เคลลี ผู้ว่าการรัฐแคนซัสกล่าวว่าเธอได้ติดต่อกับเจ้าหน้าที่เกี่ยวกับเหตุการณ์ชนกันแล้ว เกล็น ยังคิน ผู้ว่าการรัฐเวอร์จิเนีย กล่าวว่าหน่วยกู้ภัยจากเวอร์จิเนียตอนเหนือถูกส่งไปช่วยเหลือในการฟื้นฟู
การสืบสวน

คณะกรรมการความปลอดภัยการขนส่งแห่งชาติ (เอ็นทีเอสบี) และองค์การบริหารการบินแห่งชาติ (เอฟเอเอ) จะร่วมสอบสวนอุบัติเหตุในครั้งนี้
ดูเพิ่ม

โคแกนแอร์ เที่ยวบินที่ 3407
อีสเทิร์นแอร์ไลน์ เที่ยวบินที่ 537
ฮิวจ์แอร์เวสต์ เที่ยวบินที่ 706
แผนที่แสดงเส้นทางบินและจุดเกิดเหตุ
ซากเครื่องบินของเที่ยวบินที่ 5342 กลางแม่น้ำโพโทแมก
การเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562

การเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายสุรพล เกียรติไชยากร ซึ่งถูกคณะกรรมการการเลือกตั้ง (กกต.) มีมติสั่งเพิกถอนสิทธิสมัครไว้เป็นการชั่วคราว 1 ปี (ใบส้ม) ภายหลังที่นายสุรพลถวายปัจจัยให้พระภิกษุสงฆ์ระหว่างการทอดผ้าป่า
ที่มา

คณะกรรมการการเลือกตั้งได้พิจารณาเรื่อง คัดค้านการเลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 8 กรณีมีเหตุอันควรสงสัยหรือความปรากฏต่อคณะกรรมการการเลือกตั้งว่า นายสุรพล เกียรติไชยากร ผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 8 หมายเลข 8 พรรคเพื่อไทย (ได้รับเลือกตั้ง) ให้ทรัพย์สิน หรือผลประโยชน์อื่นใดไม่ว่าจะโดยตรงหรือโดยอ้อมแก่ชุมชน เพื่อจูงใจให้ผู้มีสิทธิเลือกตั้งลงคะแนนให้แก่ตนเอง และมีมติดังนี้
สั่งระงับสิทธิรับสมัครเลือกตั้งของนายสุรพล เกียรติไชยากร ไว้เป็นการชั่วคราวเป็นระยะเวลาหนึ่งปี
ให้ยื่นคำร้องต่อศาลฎีกาเพื่อสั่งให้เพิกถอนสิทธิรับสมัครเลือกตั้งของนายสุรพล เกียรติไชยากร
สั่งยกเลิกการเลือกตั้งและให้มีการเลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 8 ใหม่
ดำเนินคดีอาญาแก่นายสุรพล เกียรติไชยากร
เครือข่ายโทรทัศน์ดาวเทียมเอ็มคอท

| --- | --- |
ประเทศ: ข้อผิดพลาด Lua ใน package.lua บรรทัดที่ 80: module 'Module:CountryData/summary' not found
พื้นที่แพร่ภาพ:  ประเทศไทย
เครือข่าย: เครือข่ายโทรทัศน์ผ่านระบบดาวเทียม
สำนักงานใหญ่: เลขที่ 63/1 ซอยพระราม 9 7 (ทวีมิตร) ถนนพระรามที่ 9 แขวงห้วยขวาง เขตห้วยขวาง กรุงเทพมหานคร
แบบรายการ
ระบบภาพ: 576ไอ (16:9 คมชัดมาตรฐาน) 1080ไอ (16:9 ภาพคมชัดสูง)
ความเป็นเจ้าของ
เจ้าของ: บริษัท อสมท จำกัด (มหาชน)
บุคลากรหลัก: เขมทัตต์ พลเดช กรรมการผู้อำนวยการใหญ่
ช่องรอง: ช่อง 9 เอ็มคอตเอชดี เอ็มคอตแฟมิลี วิทยุ อสมท
ประวัติ
เริ่มออกอากาศ: 9 เมษายน พ.ศ. 2550 (17 ปี)
ลิงก์
เว็บไซต์: www.mcot.net/mcot1 www.mcot.net/mcotworld
ออกอากาศ

ทีวีดาวเทียม
พีเอสไอ: เอ็มคอตวัน: ช่อง 227 เอ็มคอตเวิลด์: ช่อง 223
สื่อสตรีมมิง
MCOT 1: ชมรายการสด
MCOT World: ชมรายการสด
HipTV: ชมรายการย้อนหลัง
 
สถานีโทรทัศน์ผ่านดาวเทียมเอ็มคอท (อังกฤษ: MCOT Television Satellite Station) เป็นสถานีเครือข่ายโทรทัศน์ผ่านระบบดาวเทียม ของบริษัท อสมท จำกัด (มหาชน) เริ่มแพร่ภาพเป็นครั้งแรก เมื่อวันที่ 9 เมษายน พ.ศ. 2550 ซึ่งเป็นวันคล้ายวันสถาปนาบริษัท อสมท จำกัด (มหาชน) ครบรอบ 30 ปี
ช่องรายการในปัจจุบัน

ช่อง 9 เอ็มคอตเอชดี
ไทยรัฐทีวี
โทรทัศน์รัฐสภา
ทีสปอร์ต
พีพีทีวี เอชดี
จีเอ็มเอ็ม 25
โมโน 29